CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D'ACORD AMB EL REIAL DECRET 1393/2007. CURS ACADÈMIC 2010¿2011. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1807)
  + [Valencià](/va/acuerdo/1807)






Selector de idioma

Leer

* [Español](/es/acuerdo/1807)
* [Valencià](/va/acuerdo/1807)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D'ACORD AMB EL REIAL DECRET 1393/2007. CURS ACADÈMIC 2010¿2011.[Butlletí Oficial Universitat d'Alacant](/ca/Publicacion)
========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D'ACORD AMB EL REIAL DECRET 1393/2007. CURS ACADÈMIC 2010¿2011.

Data d'aprovació
:   06/07/2011

Data de publicació
:   06/07/2011

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1807.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1807)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1807)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D'ACORD AMB EL REIAL DECRET 1393/2007. CURS ACADÈMIC 2010¿2011.&url=https://www.boua.ua.es/va/acuerdo/1807)

**Títol:** CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D'ACORD AMB EL REIAL DECRET 1393/2007. CURS ACADÈMIC 2010¿2011.

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dimecres, 6 de juliol de 2011

CONVOCATÒRIA PER AL FINANÇAMENT EXTRAORDINARI PER OBJECTIUS DE QUALITAT EN ELS PROGRAMES DE DOCTORAT IMPLANTATS D’ACORD AMB EL REIAL DECRET 1393/2007. CURS ACADÈMIC 2010-2011.

            La concessió d'un finançament extraordinari per als programes de doctorat en funció del grau de compliment de certs criteris de qualitat establits prèviament es va iniciar en la Universitat d'Alacant com una mesura de millora dels estudis de tercer cicle amb la finalitat de promoure l'obtenció de mencions de qualitat o excel·lència per part d'aquests programes.

            El Reial Decret 1393/2007, de 29 d'octubre, ha comportat un profund canvi en l'ordenació dels ensenyaments universitaris oficials. En el cas concret dels ensenyaments de doctorat, la nova ordenació ha tingut una especial incidència els dos últims cursos acadèmics, durant els quals el Consell d'Universitats ha verificat un nombre important de programes de doctorat que han començat a implantar-se el curs 2010-2011.

            Per a continuar promovent l'excel·lència en els estudis de tercer cicle, la Universitat d'Alacant ofereix un finançament addicional extraordinari amb fons propis als programes de doctorat implantats d’acord amb el RD 1393/2007 en funció del grau de compliment de certs criteris de qualitat.

            En qualsevol cas, el finançament extraordinari no afecta el finançament ordinari rebut pels programes de doctorat.

            Article 1. Objectiu de la convocatòria

            Aquesta convocatòria té com a objectiu establir el procediment per a concedir un finançament extraordinari per objectius de qualitat als programes de doctorat de la Universitat d'Alacant implantats d’acord amb el RD 1393/2007, de 29 d'octubre, que estableix l'ordenació dels ensenyaments universitaris oficials.

            Article 2. Condicions de participació

            Podran sol·licitar el finançament extraordinari els departaments, instituts universitaris i centres coordinadors dels programes de doctorat implantats d’acord amb el RD 1393/2007 que tinguen un mínim de 0,5 en la ràtio de nombre de sexennis obtinguts pels professors doctors de la Universitat d'Alacant que estiguen dirigint tesis en el programa de doctorat o n’hagen dirigit els últims 6 anys.

            Article 3. Instrucció, tramitació del procediment i resolució

1. La instrucció i tramitació del procediment, que correspon al vicerectorat amb competències en matèria d'Investigació, s'iniciarà l'endemà d’acabar-se el termini de presentació de sol·licituds.

2. El repartiment de la quantitat total assignada al finançament extraordinari de programes de doctorat es portarà a terme en concurrència competitiva per mitjà de la valoració dels indicadors de la seua qualitat científica.

Article 4. Formalització de sol·licituds i termini de presentació

1. La sol·licitud s'emplenarà en el formulari establit com a annex I a aquesta convocatòria.

2. La sol·licitud es podrà presentar en l'oficina principal del Registre General de la Universitat o en les oficines auxiliars, situades en les secretaries de centre i en la Seu d'Alacant.

3. El termini de presentació de sol·licituds s’iniciarà a partir de l'endemà de publicar-se aquesta convocatòria en el Butlletí Oficial de la Universitat d'Alacant i finalitzarà el 15 de setembre de 2011.

4. Una vegada finalitzat el termini de presentació de sol·licituds i d’acord amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, si s'adverteixen defectes formals o omissió en la sol·licitud o en la informació que ha d'acompanyar-la  s'habilitarà un termini màxim de 10 dies hàbils perquè es resolga la falta o s'adjunten els documents preceptius. Es farà constar que, si no s’ha fet així, es considerarà que es desisteix  de la sol·licitud, que serà arxivada.

Article 5. Documentació que cal presentar

1. A més de la sol·licitud, els programes de doctorat han d'aportar aquesta informació específica en el model establit com a annex II a aquesta convocatòria.

a) Dades personals i acadèmiques de cadascun dels professors del programa de doctorat que estiguen dirigint tesis o n’hagen dirigit en el programa de doctorat els últims sis anys naturals (2005-2010), amb indicació, en el cas dels professors funcionaris i contractats doctors de la Universitat d'Alacant, de la ràtio de sexennis corresponent a cadascun (sexennis possibles/sexennis obtinguts).

b) Nombre de tesis doctorals defensades en el programa els últims sis anys (2005-2010), amb indicació de les que han obtingut la menció de doctor europeu.

c) Contribucions científiques relacionades directament amb les tesis doctorals defensades en el programa de doctorat els últims sis anys (2005-2010) i dirigides per professors o investigadors que hi han participat. A aquests efectes s'entendrà com a contribució científica els llibres o capítols de llibres, articles; obres artístiques, patents i premis rebuts derivats de la tesi doctoral.

d) Relació de projectes de tesi doctoral presentats els últims sis anys (2005-2010).

e) Relació dels doctorands de l'apartat d) que han estat en centres d'investigació, universitats nacionals o estrangeres els últims sis cursos acadèmics, amb indicació del centre en què es fa l’estada i de la seua durada.

f) Relació d'alumnes del programa de doctorat que han obtingut el títol en una altra universitat espanyola i que no pertanyen a cap de les universitats responsables del programa.

g) Relació d'alumnes del programa de doctorat que han obtingut el títol en una universitat estrangera i que no pertanyen a cap de les universitats responsables del programa.

h) Nombre de mesos que els professors del programa de doctorat han estat en centres d'investigació, universitats nacionals o estrangeres.

i) Relació de professors d'universitats estrangeres que participen en el programa de doctorat i que no pertanyen a cap de les universitats responsables del programa.

j) Nombre de professors d'universitats espanyoles, diferents de la Universitat d'Alacant, que participen en el programa de doctorat i que no pertanyen a cap de les universitats responsables del programa.

A l'efecte de la convocatòria, s'entén per participació en el programa de doctorat la direcció de tesis doctorals o la tutela acadèmica del doctorand.

2. El finançament extraordinari per objectius de qualitat es basa en la valoració quantitativa d'una sèrie de criteris referits al programa de doctorat, al professorat i a l'alumnat els últims 6 anys. A aquests efectes, la informació requerida als proponents que es referisca a anys anteriors a la implantació del programa de doctorat d’acord amb el RD 1393/2007 serà subministrada a partir de les dades que es tinguen del programa de doctorat del qual procedeix l'actual.

            Article 6. Procediment d'avaluació

            1. El procés d'avaluació de les sol·licituds presentades a aquesta convocatòria correspondrà al vicerectorat amb competències en matèria d'investigació, que la farà a través de la comissió que avalua les ajudes del programa propi d'aquest vicerectorat.

            2. Les sol·licituds s'avaluaran d'acord amb els criteris establits en l'article 7 d'aquesta convocatòria.

            3. El procés d'avaluació es portarà a terme una vegada haja conclòs el termini d’esmena al qual es refereix l'article 4.4 d’aquesta convocatòria.

            4. Una vegada efectuat el procés d'avaluació, la comissió elaborarà un informe individualitzat per a cada sol·licitud que recollirà la qualificació i la puntuació total obtinguda pel programa avaluat.

Article 7. Criteris d'avaluació

1. Les sol·licituds presentades s'avaluaran d’acord amb aquests criteris:

a) Provenir d'un programa de doctorat amb menció de qualitat vigent fins al curs 2009-2010, o haver obtingut la menció d'excel·lència en la Convocatòria per a la Concessió d'una Menció cap a l'Excel·lència als programes de doctorat de les universitats espanyoles, publicada per l’Ordre EDU/3429/2010, de 28 de desembre (BOE núm. 3 de 4 de gener de 2011).

b) Haver concorregut a la Convocatòria per a la Concessió d'una Menció cap a l'Excel·lència als programes de doctorat de les universitats espanyoles, publicada per l’Ordre EDU/3429/2010, de 28 de desembre (BOE núm. 3 de 4 de gener de 2011).

c) Ràtio de sexennis (sexennis possibles / sexennis obtinguts) dels professors funcionaris i contractats doctors de la Universitat d'Alacant que estiguen dirigint tesis doctorals o n’hagen dirigit en el programa de doctorat durant els últims sis anys (2005-2010).

d) Producció de tesis doctorals del programa de doctorat els últims sis anys (2005-2010). Es valorarà el nombre de tesis doctorals defensades els últims sis anys per estudiants matriculats en el programa de doctorat i dirigides pels professors i investigadors que hi han participat, en relació, d'una banda, amb el nombre total de professors i investigadors que han dirigit tesis doctorals en el programa els últims sis anys i, d’una altra, amb el nombre total d'estudiants que tenen inscrita la tesi doctoral en aquest mateix període. També es valorarà el nombre de tesis amb menció europea durant els últims sis anys (2005-2010).

e) Rendiment científic de les tesis doctorals defensades els últims sis anys (2005-2010). Es valoraran les contribucions científiques derivades de les tesis doctorals defensades els últims sis anys i dirigides pels professors i investigadors que hi participen, en relació amb el nombre de tesis doctorals defensades en el programa de doctorat en aquest mateix període. A aquests efectes es consideraran contribució científica els llibres o capítols de llibres, articles; obres artístiques, patents i premis rebuts derivats de la tesi doctoral.

f) Mobilitat d'estudiants i professorat els últims sis cursos acadèmics (2004-2009). Del conjunt de tots els estudiants que tenen inscrita la seua tesi doctoral en aquest període es valorarà el percentatge que ha estat en centres d'investigació, universitats nacionals o estrangeres els últims sis cursos acadèmics, així com el percentatge d'alumnes procedents d'altres universitats i de l'estranger en la Universitat d'Alacant. També es valorarà la durada mitjana de l'estada (en mesos de mobilitat). Respecte del professorat es valorarà el nombre de professors d'universitats espanyoles i estrangeres que participen en el programa de doctorat i que no pertanyen a cap de les universitats responsables del programa, així com el nombre de mesos que els professors del programa de doctorat han estat en centres d'investigació, universitats nacionals o estrangeres entre el 2005 i el 2010.

2. Cadascun dels criteris es qualificarà, segons siga procedent, de zero a cent punts. Aquestes qualificacions atendran les especificitats dels diferents camps d'estudi. La ponderació dels criteris assenyalats en el punt anterior respecte de la qualificació global serà: a) 25%; b) 5%; c) 20%; d) 20%; i) 20 %; f) 10%.

Article 9. Publicació

D'acord amb l'article 59.6 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, els actes administratius que es deriven d'aquesta convocatòria seran objecte de publicació, que substituirà la notificació. La publicació es farà en la web del CEDIP (www.ua.es/va/cedip).

Annexos (disponibles en la web del CEDIP)

1. Sol·licitud de participació en el procés
2. Informació específica

Alacant, 6 de juliol de 2011.

VICERECTOR D'INVESTIGACIÓ, DESENVOLUPAMENT I INNOVACIÓ

Manuel Palomar Sanz





[Carretera Sant Vicent del Raspeig s/n  
03512 Sant Vicent del Raspeig - Alacant  
 Tel. 57 639 6106 - Fax 82 326 3575](https://www.google.es/maps/@36.551402,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12229&trk=tyah&trkInfo=tarId%1S3987822759412%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)